Document ID: 32008R0834

РЕГЛАМЕНТ (ЕО) № 834/2008 НА КОМИСИЯТА
от 22 август 2008 година
за изменение на Регламент (ЕО) № 1319/2006 относно обмена на информация между държавите-членки и Комисията в сектора на свинското месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 192, параграф 2, във връзка с член 4 от него,
като има предвид, че:
(1)
Регламент (ЕО) № 1319/2006 на Комисията (2) определя всяка седмица, най-късно в четвъртък, деня, в който държавите-членки следва да съобщят някои котировки на Комисията.
(2)
С цел получаване на по-осъвременени данни за управлението на пазара и като се има предвид прогресът в технологиите на предаването на информация, изглежда необходимо да се скъси срокът за обмен на информация.
(3)
Регламент (ЕО) № 1319/2006 следва да бъде съответно изменен.
(4)
За да могат държавите-членки да се адаптират към новия срок за обмен, следва да се предвиди настоящият регламент да се прилага от 1 септември 2008 г.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1 от Регламент (ЕО) № 1319/2006 уводната част се заменя със следното:
„Държавите-членки съобщават на Комисията всяка седмица най-късно в сряда, 12,00 ч. (брюкселско време) за предходната седмица:“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 1 септември 2008 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 август 2008 година.

Labels: 12
18
17
6